Brugerrådsmøde GBH, den 2. marts 2023, kl. 16.00 – 18.00
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Hvor:** Greve Borgerhus, Lokale 27

**Deltagere:** Frank, Tonny, Mette, Inge-Lise, Bente, Freddy, Paula, Kristina

**Gæster:** May-Britt (projektleder Center for dagtilbud og skoler), Tenna Brodersen (kultur og fritids konsulent)

**Afbud:**  Heidi, Britta

**Referent:** Kristina Vik Nørdum (GIFC-administration)

**Dagsorden:**

1. **Daginstitution ved Borgerhuset, med deltagelse af Fritidsrådet (16.00 – 16:30)**May-Britt fra Center for Dagtilbud og skoler opdaterer status på daginstitutionen.

Der ønskes en kontaktgruppe bestående af 2 repræsentanter fra brugerrådet i GBH og 2 repræsentanter fra Fritidsrådet.
Kontaktgruppens formål kommer i første omgang til at være med til at udforme et bilag til udbudsmaterialet, hvori der beskrives hvad Borgerhuset er for en størrelse, hvilke aktiviteter der er i huset og brugerrådets ideer og visioner til kommende dagtilbud.
Derudover får kontaktgruppen en vigtig rolle som bindeled mellem borgerhuset og Greve Kommune i byggeprocessen.
Frank og Freddy bliver brugerrådets repræsentanter.

Møde til udarbejdelse af bilag til udbudsmateriale bliver afholdt d. 6. marts. 2023.

1. **Udnyttelse af borgerhusene (16.30 – 17.00) – med deltagelse af konsulent Tenna Brodersen fra Kultur og Fritid.**Kultur og Fritid administrationen har lavet et datatræk over, hvor meget borgerhusene, Greve Borgerhus og Aktivhuset Olsbækken, bliver brugt. Der er taget udgangspunkt i oktober og november måned i 2022.
Datatrækket viser, at Greve Borgerhus ikke lever op til sit fulde potentiale. Kultur og Fritid vil gerne indgå en dialog med brugerrådet, om hvordan vi kan sikre at borgerhuset bliver brugt optimalt og imødekommer vores foreninger bedst muligt.
Der er indkaldt til opfølgende møde d. 27. marts 2023, kl. 16.00 – 17.00.

Opgaver
Kristina følger op på hvad formålet med indtjekningsskærmen er og om der evt. kan trækkes data fra den.

1. **Godkendelse af dagsorden**Dagsorden er godkendt.
2. **Godkendelse af referat fra sidste møde** (vedhæftet)
Referat er godkendt.
3. **Udkast til en ny Kultur- Idræt- og Fritidspolitik**Der er ikke nogen kommentarer til ny Kultur-, Idræt- og Fritidspolitik. Kommer der nogen kommentarer hen ad vejen, skrives der til Kristina på: krvn@greve.dk.
4. **Definitionen på underskudsgaranti**Det aftales, at det fortsat skal hedde en underskudsgaranti, og fortsætte som den har gjort hidtil.
Definition på underskudsgaranti: Man kan *søge* om en underskudsgaranti, men man kan *ikke budgettere* med den.Den kan bruges, hvis man ikke kan få dækket omkostningerne andre steder. Andre muligheder skal være afsøgt, inden man benytter underskudsgarantien.
5. **Status på økonomi og opgaver**

Den økonomiske ramme for 2023: kr. 166.610,00
- Træbakke kr. -536,90
- Kaffe til brugerrådsmøder: kr. -669,74

Restbudget for 2023: kr. 165.403,36 kr.

**Status på opgaver fra sidste brugerrådsmøde**

**Maskinen i kælder**
Dennis er ved at undersøge, hvordan maskinen bliver fjernet.
 **Gardiner**Kristina mødes med Sega i nærmeste fremtid for at få udarbejdet et tilbud på udskiftning af rullegardiner i Salen i stuen.
 **Hasper**Dennis sørger for at hasper bliver opsat.
 **Bænk**Kristina bestiller 2 sæt bord/bænkesæt til pladsen.
 **Statue**Skulpturen er lavet af kunstneren Flemming Rodian, og den hedder ”Vinden danser i Nannas hår”. Den er erhvervet af Greve Kommunes daværende kunstudvalg i 1977. Hvis statue skal fjernes, skal udgiften til det afholdes af brugerrådet. Det er vedtaget at statuen bliver stående.

**Greveager**Der er taget kontakt til Vej & Landskab (CTM) på Greve Kommune, som oplyser at Greveager er en privat fællesvej, og derfor ikke indgår i kommunens normale vedligeholdelse. Det er grundejerne selv der står for vedligeholdelsen. Henrik Mathiesen har løftet problemstillingen med de veje, hvor kommunen ejer en del af vejen på rådhuset, og der er i dag ikke en procedure for det. Brugerrådet er ikke enig i, at Greveager er en privat fællesvej, da Tonny har fremlagt dokumentation fra tinglysningsbogen, at det er kommunens ejendom.
Der er lappet huller i vejen. Kristina har spurgt ind til, om sagen er afsluttet fra Greve Kommunes side eller hvad den videre proces er. Afventer svar.

**Opgaver:**

* Branddør i køkken:Branddør skal være lukket fremover. Der skal kigges på ventilationen i køkkenet. Kristina kontakter Dennis for at se på opgaven.
* Stumtjener
Der mangler én stumtjener i lokale 10. Kristina bestiller stumtjener.
* Teleslynge
Man kan høre lyd fra både salen og pejsestuen hvor der er indlagt teleslynge.
Kristina kontakter Dennis med henblik på, dels at afhjælpe problemet, dels at få registreret, i hvilke lokaler, der er installeret teleslynge.
* Manglende håndtag
I lokale 6, mangler håndtag i det midterste vindue. Kristina kontakter Dennis.
* Lys i lokale 5
Lyset i lokale 5 står tit tændt. Kristina spørger Dennis om der kan justeres på lysføleren. Kristina undersøger om der kan være noget lysbesparende i at få installeret en lys dæmper.
* Smæklås på udgangsdør i lokale 27
Der er en almindelig lås på udgangsdøre i lokale 27. Der skal en smæklås på.
Kristina kontakter Dennis.
1. **Evt.
Stafet for livet**Den gamle styregruppe er trådt tilbage. Dét og Corona har gjort, at Stafet for livet skifter karakter og ikke er så stort. Det kommer til at blive afholdt i og ved Borgerhuset i år, i stedet for på Fortet grundet økonomiske årsager. Datoen er 19. – 20. august 2023.